深水埗長沙灣以基層市民為主，港式茶記快餐店比較多，不過其實行入啲都會發現有好多美食！今日喺元州街就發現到呢間高質Burger店 FAST taste，其中招牌菜就係呢份「公司漢堡」…話明係「公司」材料當然唔會少啦！首先係最頂層嘅黑松露炒蛋，做得嫩滑絲柔，已經大大將口感提升，其次就係兩大塊超厚身嘅牛肉，其中一塊仲要係日本和牛嚟，生熟程度剛剛好，一口咬落去超Juicy多汁！芝士當然唔少得…仲要打孖上！加埋香脆嘅煙肉、新鮮蕃茄同火箭菜～真係好豐富！